Lav et referat af nedenstående tekst:

Tekst:
Dystre tanker kredser om penge og om manglen på samme. Situationen lige nu presser mange landmænd så langt ud, at de går til psykolog for at undgå depressioner. - De har mistet modet og de har meget svært ved at se, at der et lys for enden af tunnellen, fortæller socialkonsulent Susanne Sander fra LandboNord til P4 Nordjylland. Hun er socialrådgiver i landboforeningen, og taler dagligt med nordjyske landmænd, der er ved at knække rent psykisk. Susanne Sander ved ikke, præcis hvor mange nordjyske landmænd, der er ved at gå ned med flaget, men siden jul har hun hjulpet en del til psykolog. - De kan ikke overskue situationen længere. De har brug for at få vendt, hvilke strategier de bruger; om de måske skal finde på noget andet, forklarer socialkonsulenten fra LandboNord.

Referat:
Humøret er mørkere, end normalt rundt om hos de nordjyske landmænd. Psykologer skal hjælpe landmændene med at undgå depressioner.